Document ID: /roh_data/filtered/fineweb-2-filterrobots_roh.jsonl.gz/62040

L’assicuranza d’invaliditad (AI) è in’assicuranza sociala obligatorica en l’entira Svizra. Ella sustegna las persunas assicuradas ch’èn smanatschadas u pertutgadas d’invaliditad cun mesiras d’integraziun. La finamira è che las persunas assicuradas possian segirar lur existenza dal tuttafatg u per part a moda autonoma. Sch’ina tala (re)integraziun n’è betg pussaivla u pussaivla mo per part, paja l’AI ina renta (parziala).
Il praticum da 12 mais porscha a maturandas ed a maturands engaschads, che planiseschan da far in onn intermediar avant il studi, in’invista variada en las differentas incumbensas da la cussegliaziun professiunala da l’AI. Els emprendan d’enconuscher ils connexs sociopolitics ed economics ed il sectur da l’integraziun professiunala. Els gidan il team da la cussegliaziun professiunala ad ademplir las incumbensas administrativas ed organisatoricas ed han era regularmain contact persunal cun las persunas assicuradas sco era cun instituziuns, partenaris u patruns.
Vus avais terminà la matura ed avais interess d’emprender d’enconuscher il sectur da las assicuranzas socialas. Vus essas ina persunalitad averta, communicativa e motivada d’impunder Vossas abilitads en in ambient d’interpresa dinamic e da scuvrir Vossas fermezzas professiunalas. Vus avais in dun d’exequir incumbensas administrativas, bunas enconuschientschas dal computer e savais fitg bain tudestg.